**Umbrela razelor de gând**

*Daniel Vișan-Dimitriu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Privești spre depărtarea mea, sau zarea

la care numai gândul tău ajunge,

iar pentru mine-i un abis în marea

neliniștei ce inima-mi străpunge.

Te văd, în mintea mea, privind departe

-și nu știu de-i trecutul, viitorul-

spre ce a fost și, încă, ne desparte,

spre ce-ar putea redeștepta fiorul

pe care îl simțeai demult, cu mine,

în nopțile albastre și senine.

Încerc privirea-ți verde să o caut

prin amintiri, sau oglindită-n unde

să simt, din nou, cântarea unui flaut

cum pieptul mi-l inundă când pătrunde,

cu note blânde, sunete duioase,

în sufletul ce nu demult, dansase.

Ești veselă, ești tristă, sau o pace,

nedefinită clar, te izolează

la marginea iubirii ce păstrează

doar amintiri care devin sărace?

Umbrela ta, ferindu-te de Soare,

ți-ascunde o iubire care moare.